**Μηνιαίο Ενημερωτικό Τεύχος**

**Κεντρικής Ένωσης Επιμελητηρίων Ελλάδος**

**Δεκέμβριος 2023**

**ΠΙΝΑΚΑΣ ΠΕΡΙΕΧΟΜΈΝΩΝ**

[1. ΘΕΜΑΤΑ ΑΝΑΠΤΥΞΙΑΚΩΝ – ΧΡΗΜΑΤΟΔΟΤΙΚΩΝ ΠΡΟΓΡΑΜΜΑΤΩΝ 3](#_Toc155968736)

[Α. Δημοσίευση Δράσεων «Ενίσχυση της Ίδρυσης και Λειτουργίας νέων Μικρομεσαίων Επιχειρήσεων» και «Ενίσχυση της Ίδρυσης και Λειτουργίας νέων Μικρομεσαίων Τουριστικών Επιχειρήσεων» 3](#_Toc155968737)

[Β. Δημοσίευση Δράσης: «Μετάβαση στην καινοτομική, εξωστρεφή και έξυπνη εξειδίκευση 15](#_Toc155968738)

[Γ. Παράταση Προθεσμίας Υποβολής Αιτήσεων στη δράση «Produc-e Green» έως την 15η Φεβρουαρίου του 2024 19](#_Toc155968739)

[2. ΘΕΜΑΤΑ MARKETING, ΕΜΠΟΡΙΟΥ, ΕΠΙΧΕΙΡΗΜΑΤΙΚΟΤΗΤΑΣ, ΣΤΡΑΤΗΓΙΚΟΥ ΣΧΕΔΙΑΣΜΟΥ ΚΑΙ ΑΝΑΠΤΥΞΗΣ ΑΓΟΡΩΝ 21](#_Toc155968740)

[Α. Τοποθέτηση - positioning - προϊόντος ή υπηρεσίας στην αγορά 21](#_Toc155968741)

[3. ΘΕΜΑΤΑ ΧΩΡΟΤΑΞΙΑΣ – ΠΟΛΕΟΔΟΜΙΚΑ ΘΕΜΑΤΑ 23](#_Toc155968742)

[Α. Προαιρετική η υποχρέωση εγκατάστασης δικτύου αερίων καυσίμων 23](#_Toc155968743)

[4. ΘΕΜΑΤΑ ΕΠΙΧΕΙΡΗΜΑΤΙΚΩΝ ΠΑΡΚΩΝ (ΕΠ) / ΟΡΓΑΝΩΜΕΝΩΝ ΥΠΟΔΟΧΕΩΝ ΜΕΤΑΠΟΙΗΤΙΚΩΝ & ΕΠΙΧΕΙΡΗΜΑΤΙΚΩΝ ΔΡΑΣΤΗΡΙΟΤΗΤΩΝ (ΟΥΜΕΔ) ΚΑΙ ΕΦΟΔΙΑΣΤΙΚΗΣ 24](#_Toc155968744)

[Α. Ένταξη είκοσι (20) Βιομηχανικών Πάρκων στο πρόγραμμα χρηματοδότησης του Ταμείου Ανάκαμψης 24](#_Toc155968745)

[5. ΘΕΜΑΤΑ ΔΙΟΙΚΗΣΗΣ, ΟΡΓΑΝΩΣΗΣ ΚΑΙ ΑΝΑΠΤΥΞΗΣ ΕΠΙΧΕΙΡΗΣΕΩΝ ΚΑΙ ΦΟΡΕΩΝ 26](#_Toc155968746)

[Α. Περιγραφή νέων επενδύσεων VISION 2025 στις βιομηχανικές εγκαταστάσεις Ασπροπύργου 26](#_Toc155968747)

[6. ΘΕΜΑΤΑ ΥΓΕΙΑΣ & ΑΣΦΑΛΕΙΑΣ ΣΤΗΝ ΕΡΓΑΣΙΑ 29](#_Toc155968748)

[Α. Ευρωπαϊκή εκστρατεία: Επαγγελματική ασφάλεια και υγεία στην ψηφιακή εποχή 29](#_Toc155968749)

# ΘΕΜΑΤΑ ΑΝΑΠΤΥΞΙΑΚΩΝ – ΧΡΗΜΑΤΟΔΟΤΙΚΩΝ ΠΡΟΓΡΑΜΜΑΤΩΝ

## **Α. Δημοσίευση Δράσεων «****Ενίσχυση της Ίδρυσης και Λειτουργίας νέων Μικρομεσαίων Επιχειρήσεων» και «Ενίσχυση της Ίδρυσης και Λειτουργίας νέων Μικρομεσαίων Τουριστικών Επιχειρήσεων»**

Δημοσιεύθηκαν οι Δράσεις για την **ενίσχυση της επιχειρηματικότητας** για τις μικρομεσαίες επιχειρήσεις και **της τουριστικής επιχειρηματικότητας** για τις μικρομεσαίες επιχειρήσεις στον τομέα του τουρισμού.

1. **Ενίσχυση της Ίδρυσης και Λειτουργίας νέων Μικρομεσαίων Επιχειρήσεων**

Η παρούσα δράση «Ενίσχυση της Ίδρυσης και Λειτουργίας Νέων Μικρομεσαίων Επιχειρήσεων» στοχεύει στην ενίσχυση των επενδυτικών σχεδίων, υπό ίδρυση και νεοσύστατων επιχειρήσεων ΜμΕ, οι οποίες θα επενδύσουν ίδιους πόρους στην δραστηριότητα που προτίθενται να ασκήσουν και θα δημιουργήσουν νέες θέσεις απασχόλησης.

**Επιλέξιμες Επιχειρήσεις**

Δικαιούχοι στη δράση είναι υπό ίδρυση και νεοσύστατες Πολύ Μικρές, Μικρές, και Μεσαίες Επιχειρήσεις. Ειδικότερα, επιλέξιμες για την παρούσα Δράση είναι οι ακόλουθες κατηγορίες επιχειρήσεων:

* **Κατηγορία Α. Υπό ίδρυση**. Επιχειρήσεις που θα συσταθούν από τις 18/12/2023 έως και την πρώτη εκταμίευση της επιχορήγησης και θα δραστηριοποιηθούν αποκλειστικά σε επιλέξιμο/ους ΚΑΔ, καθ’ όλη τη διάρκεια υλοποίησης του επενδυτικού σχεδίου και μέχρι την αποπληρωμή της επένδυσης,
* **Κατηγορία Β. Νεοσύστατες**. Με τον όρο νεοσύστατες ορίζονται οι επιχειρήσεις για τις οποίες δεν έχει παρέλθει 12μηνο συνεχούς λειτουργίας (δεν έχει παρέλθει 12μηνο από την ημερομηνία έναρξης της επιχείρησης στην ΑΑΔΕ έως και την ημερομηνία προκήρυξης της Δράσης).

Οι προϋποθέσεις επιλεξιμότητας και συμμετοχής των επιχειρήσεων στη Δράση αναλύονται παρακάτω. Διευκρινίζεται ότι θα πρέπει να πληρούνται στο σύνολο τους.

1. Να ανήκουν σε μία από τις δύο επιλέξιμες κατηγορίες επιχειρήσεων που αναφέρονται παραπάνω.
2. Να είναι εγκατεστημένες ή να προτίθενται να εγκατασταθούν στην Ελληνική επικράτεια.
3. Να έχουν ή να δεσμευτούν ότι θα έχουν την ιδιότητα της ΜμΕ.
4. Το προτεινόμενο επενδυτικό σχέδιο να αφορά σε έναν τουλάχιστον από τους επιλέξιμους ΚΑΔ που συνοδεύουν την προκήρυξη.
5. Να υποβάλλουν μια και μοναδική αίτηση χρηματοδότησης ανά ΑΦΜ.
6. Να συγκεντρώνει κατ’ ελάχιστον το βαθμό 70 κατά την αυτοαξιολόγηση του επενδυτικού σχεδίου.
7. Να μην συμμετέχει μέτοχος/ εταίρος (φυσικό ή νομικό πρόσωπο) της υποψήφιας εταιρείας σε περισσότερες από μία υποβαλλόμενες αιτήσεις χρηματοδότησης.
8. Να δηλώσουν ως τόπο/τόπους για την υλοποίηση των ενεργειών της παρούσας δράσης αποκλειστικά σε μία Περιφέρεια της Χώρας και σε περιοχές της όπου ισχύει η ίδια ένταση ενίσχυσης.
9. Να διαθέτουν εγκεκριμένη οικοδομική άδεια σε ισχύ, ή αίτηση έκδοση αυτής ή προέγκριση οικοδομικής άδειας ή βεβαίωση όρων δόμησης ή κατ’ ελάχιστον κατατεθειμένη αίτηση προέγκρισης οικοδομικής άδειας ή βεβαίωσης όρων δόμησης, στην περίπτωση που απαιτείται έκδοση οικοδομικής άδειας, κατά την ημερομηνία υποβολής της αίτησης χρηματοδότησης. Σε περίπτωση που δεν απαιτείται η έκδοση οικοδομικής άδειας θα πρέπει να υποβάλουν Υπεύθυνη Δήλωση του Νόμιμου Εκπροσώπου, όπου θα βεβαιώνεται ότι δεν απαιτείται η έκδοση οικοδομικής άδειας με σχετική αναλυτική αιτιολόγηση.
10. Να προσκομίσουν Βεβαίωση Χρήσης Γης για τον τόπο υλοποίησης της επένδυσης.
11. Να προσκομίσουν στοιχεία των δικαιωμάτων χρήσης (κυριότητα, επικαρπία, χρήση/μίσθωση σε ισχύ) που κατέχουν επί του ακινήτου για χρονικό διάστημα τουλάχιστον έξι (6) ετών, από την ημερομηνία προκήρυξης της Δράσης. Σε περίπτωση ανέγερσης κτιρίου η μίσθωση θα πρέπει να είναι τουλάχιστον δωδεκαετής (12), από την ημερομηνία προκήρυξης της Δράσης.
12. Να προσκομίσουν αποδεικτικά στοιχεία εξασφάλισης της Ιδιωτικής Συμμετοχής του προτεινόμενου επενδυτικού σχεδίου σε ποσοστό τουλάχιστον 60% αυτής.
13. Να μην σωρεύονται ενισχύσεις του Καν. ΕΕ 1407/2013 (De Minimis) πάνω από 200.000€ για την τελευταία τριετία.
14. Να λειτουργούν ή να δεσμεύονται ότι θα λειτουργήσουν νόμιμα αποκτώντας / διαθέτοντας το κατάλληλο έγγραφο αδειοδότησης στον/στους ΚΑΔ επένδυσης. Σε περίπτωση μη απαίτησης άδεια λειτουργίας, θα πρέπει να υποβάλουν Υπεύθυνη Δήλωση του Νόμιμου Εκπροσώπου όπου θα βεβαιώνεται ότι δεν απαιτείται η έκδοση άδειας λειτουργίας ή έγγραφο απαλλαγής από την σχετική τεκμηρίωση. Να λειτουργούν ή να προτίθενται να λειτουργήσουν αποκλειστικά με μία από τις ακόλουθες μορφές επιχειρήσεων εταιρικού/εμπορικού χαρακτήρα: Α.Ε., Ε.Π.Ε., Ο.Ε., Ε.Ε., Ι.Κ.Ε., Ατομική Επιχείρηση, Αστική Κερδοσκοπική Εταιρεία, ΚΟΙΝ.ΣΕΠ του Ν. 4430/2016 ως ισχύει, Δικηγορική Εταιρεία του Αρ. 49 επ. του Ν.4194/2013, Αστικός Συνεταιρισμός Περιορισμένης ή Απεριόριστης  Ευθύνης, Αστικός Συνεταιρισμός Κερδοσκοπικός, Συμβολαιογραφική Εταιρεία του Π.Δ. 284/1993, Κοινωνικός Συνεταιρισμός Περιορισμένης Ευθύνης (ΚΟΙ.Σ.Π.Ε.).
15. Να τηρούν απλογραφικά ή διπλογραφικά βιβλία του Ν.4308/2014 όπως ισχύει.
16. Να μη βρίσκονται υπό πτώχευση, εκκαθάριση ή αναγκαστική διαχείριση ή να μην έχουν καταθέσει αίτηση εξυγίανσης οι πιστωτές της επιχείρησης.
17. Να μην εκκρεμεί σε βάρος τους ανάκτηση κρατικής ενίσχυσης έπειτα από απόφαση της Ευρωπαϊκής Επιτροπής με την οποία μια ενίσχυση κηρύσσεται παράνομη και ασυμβίβαστη με την εσωτερική αγορά.
18. Να δεσμευτούν ότι οι δαπάνες που περιλαμβάνονται στη συγκεκριμένη αίτηση χρηματοδότησης δεν έχουν χρηματοδοτηθεί, ενταχθεί και δεν θα υποβληθούν προς έγκριση χρηματοδότησης σε άλλο πρόγραμμα που χρηματοδοτείται από εθνικούς ή κοινοτικούς πόρους.
19. Να μην έχει ολοκληρωθεί το φυσικό αντικείμενο της επένδυσης ή να μην έχει υλοποιηθεί πλήρως πριν από την υποβολή της αίτησης χρηματοδότησης.
20. Να διαθέτουν ή να δεσμευτούν με υπεύθυνη δήλωση του Νόμιμου Εκπροσώπου ότι μέχρι την ολοκλήρωση της επένδυσης θα μεριμνήσουν για τις κατάλληλες υποδομές και υπηρεσίες με σκοπό την ελαχιστοποίηση των εμποδίων και τη διευκόλυνση της πρόσβασης σε αυτές, όπου αυτό είναι απαραίτητο και αναγκαίο, ατόμων με αναπηρία.
21. Να μην συντρέχουν λόγοι αποκλεισμού του άρθρου 39, παρ. 1-4 και του άρθρου 40 του Ν. 4488/2017 (Α137/13.09.2017).
22. Σημειώνεται ότι οι νεοσύστατες θα πρέπει να έχουν εγγραφεί στο Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει.

**Προϋπολογισμός**

Ο συνολικός προϋπολογισμός της Δράσης ανέρχεται σε 190.000.000€. Ο επιχορηγούμενος προϋπολογισμός κάθε επενδυτικού σχεδίου κυμαίνεται από 30.000€ έως και 400.000€.

**Ένταση ενίσχυσης**

Τα ποσοστά ενίσχυσης ορίζονται σύμφωνα με τον παρακάτω πίνακα, με δυνατότητα προσαύξησης του ποσοστού ενίσχυσης κατά 10%, εφόσον η επένδυση πραγματοποιηθεί σε απομακρυσμένη ή σεισμόπληκτη ή πυρόπληκτη ή πλημμυροπαθή περιοχή ή μικρά νησιά, και επιπλέον 5% με τη δήλωση κατά την υποβολή της αίτησης χρηματοδότησης στόχου απασχόλησης τουλάχιστον μια (1) ΕΜΕ, τον πρώτο χρόνο μετά την ολοκλήρωση της επένδυσης.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ένταση Ενίσχυσης με βάση τον Κανονισμό Ε.Ε. 1407/2013 (De Minims) | | | | | | | |  |
| **Περιφέρειες** | Δημόσια Επιχορήγηση για μικρές, πολύ μικρές και μεσαίες επιχειρήσεις | Ιδιωτική Συμμετοχή (%) | Πρόσθετο ποσοστό Δημόσιας επιχορήγησης (10%) | Ιδιωτική Συμμετοχή (%) | Πρόσθετο ποσοστό Δημόσιας επιχορήγησης (5%) | Ιδιωτική Συμμετοχή (%) | Πρόσθετο ποσοστό Δημόσιας επιχορήγησης με συνδυασμό | Ιδιωτική Συμμετοχή (%) |
| Για το σύνολο των περιφερειών της χώρας | 45 | 55 | 55 | 45 | 50 | 50 | 60 | 40 |

**Επιλέξιμες Δαπάνες**

Η ημερομηνία έναρξης επιλεξιμότητας δαπανών ορίζεται η 18/12/2023.

| **Α/Α** | **Κατηγορία Δαπάνης** | **Ενδεικτικό Μέγιστο Όριο** | **Παρατηρήσεις** |
| --- | --- | --- | --- |
| 1 | Κτίρια, εγκαταστάσεις και περιβάλλον χώρος | Έως 80% του Επιχορηγούμενου Προϋπολογισμού |  |
| 2 | Μηχανήματα – Εξοπλισμός | Έως 100% του Επιχορηγούμενου Προϋπολογισμού | Δαπάνες για ψηφιακό Εξοπλισμό γραφείου, έως 10.000€ Δαπάνες για Λοιπός Εξοπλισμός επιχείρησης έως 10.000€ |
| 3 | Μεταφορικά μέσα (υποχρεωτικά ηλεκτρικά) | Έως 50.000€ |  |
| 4 | Δαπάνες Λογισμικού | Έως 10.000€ |  |
| 5 | Υπηρεσίες προμήθειας/ χρήσης λογισμικού υπό καθεστώς «ως υπηρεσία» | Έως 5.000€ |  |
| 6 | Πιστοποίηση Συστημάτων Διασφάλισης Ποιότητας Και Περιβαλλοντικής Διαχείρισης | Έως 3.000€ |  |
| 7 | Μελέτες – Συμβουλευτικές υπηρεσίες | Έως 30.000€ | Δαπάνες για συμβουλευτικές και ισοδύναμες υποστηρικτικές υπηρεσίες χρησιμοποιούμενες αποκλειστικά για την πράξη έως 3.000€  Δαπάνες για την υποβολή και διαχείριση του επενδυτικού σχεδίου έως 10.000€ |
| 8 | Δαπάνες Προβολής, Προώθησης & Δικτύωσης | Έως 10.000€ | Μόνο για τις δαπάνες σχεδιασμού λογοτύπου και εταιρικής ταυτότητας το ανώτατο όριο είναι 20.000€ |
| 9 | Έμμεσες δαπάνες | 7% επί των επιλέξιμων άμεσων δαπανών του επενδυτικού σχεδίου |  |

Το άθροισμα του Π/Υ των επιλέξιμων δαπανών στις Κατηγορίες δαπάνης με α/α (1) και (2) ανωτέρω θα πρέπει υποχρεωτικά να είναι μεγαλύτερο ή ίσο του 50% του επιχορηγούμενου Π/Υ του επενδυτικού σχεδίου. Η απαίτηση αυτή θα πρέπει να τηρείται και κατά το στάδιο της έγκρισης, καθώς και της έγκρισης των τροποποιήσεων του επενδυτικού σχεδίου.

**Κριτήρια Βαθμολόγησης Δικαιούχου**

**A. ΟΜΑΔΑ ΚΡΙΤΗΡΙΩΝ (ΒΑΡΥΤΗΤΑ ΟΜΑΔΑΣ ΚΡΙΤΗΡΙΩΝ 65%)**

* Α.1 Επαγγελματική Εμπειρία εταίρων / μετόχων της επιχείρησης (Συντελεστής κριτηρίου 5%)
* Α.2 Σπουδές σχετικές με την δραστηριότητα της επένδυσης (Συντελεστής κριτηρίου 5%)
* Α.3 Εξασφάλιση ιδιωτικής συμμετοχής Επενδυτικού Σχεδίου (Συντελεστής κριτηρίου 75%)
* Α.4 Συνέπεια με την Εθνική Στρατηγική Έξυπνης Εξειδίκευσης 2021-2027 (Συντελεστής κριτηρίου 15%)

**Β. ΟΜΑΔΑ ΚΡΙΤΗΡΙΩΝ (ΒΑΡΥΤΗΤΑ ΟΜΑΔΑΣ ΚΡΙΤΗΡΙΩΝ 35%)**

* Β.1 Περιγραφή του Επενδυτικού Σχεδίου (Συντελεστής κριτηρίου 32%)
* B.2. Βιωσιμότητα του επενδυτικού σχεδίου (Συντελεστής κριτηρίου 33%)
* Β.3 Χρονοδιάγραμμα υλοποίησης του Ε/Σ (Συντελεστής κριτηρίου 15%)
* Β.4 Ωριμότητα επενδυτικού σχεδίου (Συντελεστής κριτηρίου 20%)

**Υποβολή – Αξιολόγηση – Ένταξη – Υλοποίηση**

* Η ημερομηνία έναρξης υποβολών των αιτήσεων υπαγωγής ορίζεται η **Δευτέρα 18 Δεκεμβρίου 2023 και ώρα 15:00**.
* Η ημερομηνία ολοκλήρωσης των υποβολών των αιτήσεων υπαγωγής ορίζεται η**Πέμπτη 29 Φεβρουαρίου 2024 και ώρα 15:00.**
* Η αξιολόγηση των αιτήσεων χρηματοδότησης είναι συγκριτική και αξιολογείται το σύνολο των προτάσεων που έχουν υποβληθεί.
* Η μέγιστη διάρκεια ολοκλήρωσης φυσικού και οικονομικού αντικειμένου δεν μπορεί να υπερβαίνει τους είκοσι τέσσερις (24) μήνες από την ημερομηνία έκδοσης της Απόφασης Ένταξης.

1. **Ενίσχυση της Ίδρυσης και Λειτουργίας νέων Μικρομεσαίων Τουριστικών Επιχειρήσεων**

Η παρούσα δράση «Ενίσχυση της Ίδρυσης και Λειτουργίας Νέων Τουριστικών Μικρομεσαίων Επιχειρήσεων» αφορά στην ενίσχυση της τουριστικής επιχειρηματικότητας μέσω της δημιουργίας νέων πολύ μικρών, μικρών και μεσαίων επιχειρήσεων επιλεγμένων κωδικών δραστηριότητας (ΚΑΔ) του τουρισμού. Στοχεύει στην ενίσχυση της επιχειρηματικότητας στον τομέα του Τουρισμού, ενθαρρύνοντας τη δημιουργία νέων επιχειρήσεων που εκτός από την συμβολή τους στην αύξηση της δυναμικότητας της ελληνικής τουριστικής βιομηχανίας, θα προσφέρουν ποιοτικές και αξιόπιστες υπηρεσίες και θα συμβάλουν στον εμπλουτισμό του τουριστικού προϊόντος, καθώς και στην αύξηση της απασχόλησης.

**Επιλέξιμες Επιχειρήσεις**

Δικαιούχοι στη δράση είναι **υπό ίδρυση και νεοσύστατες Πολύ Μικρές, Μικρές, και Μεσαίες Επιχειρήσεις**. Ειδικότερα, επιλέξιμες για την παρούσα Δράση είναι οι ακόλουθες κατηγορίες επιχειρήσεων:

* **Κατηγορία Α.** **Υπό ίδρυση**. Επιχειρήσεις που θα συσταθούν από τις 18/12/2023 έως και την πρώτη εκταμίευση της επιχορήγησης και θα δραστηριοποιηθούν αποκλειστικά σε επιλέξιμο/ους ΚΑΔ, καθ’ όλη τη διάρκεια υλοποίησης του επενδυτικού σχεδίου και μέχρι την αποπληρωμή της επένδυσης,
* **Κατηγορία Β.** **Νεοσύστατες**. Με τον όρο νεοσύστατες ορίζονται οι επιχειρήσεις για τις οποίες δεν έχει παρέλθει 12μηνο συνεχούς λειτουργίας (δεν έχει παρέλθει 12μηνο από την ημερομηνία έναρξης της επιχείρησης στην ΑΑΔΕ έως και την ημερομηνία προκήρυξης της Δράσης).

Επισημαίνεται ότι εξαιρούνται σχέδια με τόπο εγκατάστασης στην Περιφερειακή Ενότητα Μυκόνου και την Περιφερειακή Ενότητα Θήρας, στον Δήμο Θήρας, πλην της Δημοτικής Κοινότητας Θηρασιάς.

Οι προϋποθέσεις επιλεξιμότητας και συμμετοχής των επιχειρήσεων στη Δράση αναλύονται παρακάτω. Διευκρινίζεται ότι θα πρέπει να πληρούνται στο σύνολο τους.

1. Να ανήκουν σε μία από τις δύο επιλέξιμες κατηγορίες επιχειρήσεων που αναφέρονται παραπάνω.
2. Να είναι εγκατεστημένες ή να προτίθενται να εγκατασταθούν στην Ελληνική επικράτεια.
3. Να έχουν ή να δεσμευτούν ότι θα έχουν την ιδιότητα της ΜμΕ.
4. Το προτεινόμενο επενδυτικό σχέδιο να αφορά σε έναν τουλάχιστον από τους επιλέξιμους ΚΑΔ που συνοδεύουν την προκήρυξη.
5. Να υποβάλλουν μια και μοναδική αίτηση χρηματοδότησης ανά ΑΦΜ.
6. Να συγκεντρώνει κατ’ ελάχιστον το βαθμό 70 κατά την αυτοαξιολόγηση του επενδυτικού σχεδίου.
7. Να μην συμμετέχει μέτοχος/ εταίρος (φυσικό ή νομικό πρόσωπο) της υποψήφιας εταιρείας σε περισσότερες από μία υποβαλλόμενες αιτήσεις χρηματοδότησης.
8. Να μην συμμετέχει μέτοχος/ εταίρος (φυσικό ή νομικό πρόσωπο) της υποψήφιας εταιρείας, σε περίπτωση που διαθέτει ήδη επιχειρηματική δραστηριότητα σε λειτουργία στον ΚΑΔ (2ψηφια ανάλυση) της επένδυσης στην ίδια ή σε άλλη περιφέρεια, κατά την ημερομηνία προκήρυξης της δράσης.
9. Να δηλώσουν ως τόπο/τόπους για την υλοποίηση των ενεργειών της παρούσας δράσης αποκλειστικά σε μία Περιφέρεια της Χώρας και σε περιοχές της όπου ισχύει η ίδια ένταση ενίσχυσης. Εξαιρούνται σχέδια με τόπο εγκατάστασης στην Περιφερειακή Ενότητα Μυκόνου και την Περιφερειακή Ενότητα Θήρας, στον Δήμο Θήρας, πλην της Δημοτικής Κοινότητας Θηρασιάς.
10. Να διαθέτουν εγκεκριμένη οικοδομική άδεια σε ισχύ, ή αίτηση έκδοση αυτής ή προέγκριση οικοδομικής άδειας ή βεβαίωση όρων δόμησης ή κατ’ ελάχιστον κατατεθειμένη αίτηση προέγκρισης οικοδομικής άδειας ή βεβαίωσης όρων δόμησης, στην περίπτωση που απαιτείται έκδοση οικοδομικής άδειας, κατά την ημερομηνία υποβολής της αίτησης χρηματοδότησης. Σε περίπτωση που δεν απαιτείται η έκδοση οικοδομικής άδειας θα πρέπει να υποβάλουν Υπεύθυνη Δήλωση του Νόμιμου Εκπροσώπου, όπου θα βεβαιώνεται ότι δεν απαιτείται η έκδοση οικοδομικής άδειας με σχετική αναλυτική αιτιολόγηση.
11. Να προσκομίσουν Βεβαίωση Χρήσης Γης για τον τόπο υλοποίησης της επένδυσης.
12. Να προσκομίσουν στοιχεία των δικαιωμάτων χρήσης (κυριότητα, επικαρπία, χρήση/μίσθωση σε ισχύ) που κατέχουν επί του ακινήτου για χρονικό διάστημα τουλάχιστον έξι (6) ετών, από την ημερομηνία προκήρυξης της Δράσης. Σε περίπτωση ανέγερσης κτιρίου η μίσθωση θα πρέπει να είναι τουλάχιστον δωδεκαετής (12), από την ημερομηνία προκήρυξης της Δράσης.
13. Να προσκομίσουν αποδεικτικά στοιχεία εξασφάλισης της Ιδιωτικής Συμμετοχής του προτεινόμενου επενδυτικού σχεδίου σε ποσοστό τουλάχιστον 60% αυτής.
14. Να μην σωρεύονται ενισχύσεις του Καν. ΕΕ 1407/2013 (De Minimis) πάνω από 200.000€ για την τελευταία τριετία.
15. Να λειτουργούν ή να δεσμεύονται ότι θα λειτουργήσουν νόμιμα αποκτώντας / διαθέτοντας το κατάλληλο έγγραφο αδειοδότησης στον/στους ΚΑΔ επένδυσης. Σε περίπτωση μη απαίτησης άδεια λειτουργίας, θα πρέπει να υποβάλουν Υπεύθυνη Δήλωση του Νόμιμου Εκπροσώπου όπου θα βεβαιώνεται ότι δεν απαιτείται η έκδοση άδειας λειτουργίας ή έγγραφο απαλλαγής από την σχετική τεκμηρίωση.
16. Να λειτουργούν ή να προτίθενται να λειτουργήσουν αποκλειστικά με μία από τις ακόλουθες μορφές επιχειρήσεων εταιρικού/εμπορικού χαρακτήρα: Α.Ε., Ε.Π.Ε., Ο.Ε., Ε.Ε., Ι.Κ.Ε., Ατομική Επιχείρηση, Αστική Κερδοσκοπική Εταιρεία, ΚΟΙΝ.ΣΕΠ του Ν. 4430/2016 ως ισχύει, Αστικός Συνεταιρισμός Περιορισμένης ή Απεριόριστης  Ευθύνης, Αστικός Συνεταιρισμός Κερδοσκοπικός, Κοινωνικός Συνεταιρισμός Περιορισμένης Ευθύνης (ΚΟΙ.Σ.Π.Ε.).
17. Να τηρούν απλογραφικά ή διπλογραφικά βιβλία του Ν.4308/2014 όπως ισχύει.
18. Να μη βρίσκονται υπό πτώχευση, εκκαθάριση ή αναγκαστική διαχείριση ή να μην έχουν καταθέσει αίτηση εξυγίανσης οι πιστωτές της επιχείρησης.
19. Να μην εκκρεμεί σε βάρος τους ανάκτηση κρατικής ενίσχυσης έπειτα από απόφαση της Ευρωπαϊκής Επιτροπής με την οποία μια ενίσχυση κηρύσσεται παράνομη και ασυμβίβαστη με την εσωτερική αγορά.
20. Να δεσμευτούν ότι οι δαπάνες που περιλαμβάνονται στη συγκεκριμένη αίτηση χρηματοδότησης δεν έχουν χρηματοδοτηθεί, ενταχθεί και δεν θα υποβληθούν προς έγκριση χρηματοδότησης σε άλλο πρόγραμμα που χρηματοδοτείται από εθνικούς ή κοινοτικούς πόρους.
21. Να μην έχει ολοκληρωθεί το φυσικό αντικείμενο της επένδυσης ή να μην έχει υλοποιηθεί πλήρως πριν από την υποβολή της αίτησης χρηματοδότησης.
22. Να διαθέτουν ή να δεσμευτούν με υπεύθυνη δήλωση του Νόμιμου Εκπροσώπου ότι μέχρι την ολοκλήρωση της επένδυσης θα μεριμνήσουν για τις κατάλληλες υποδομές και υπηρεσίες με σκοπό την ελαχιστοποίηση των εμποδίων και τη διευκόλυνση της πρόσβασης σε αυτές, όπου αυτό είναι απαραίτητο και αναγκαίο, ατόμων με αναπηρία.
23. Να μην συντρέχουν λόγοι αποκλεισμού του άρθρου 39, παρ. 1-4 και του άρθρου 40 του Ν. 4488/2017 (Α137/13.09.2017).

Σημειώνεται ότι οι νεοσύστατες θα πρέπει να έχουν εγγραφεί στο Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει.

**Προϋπολογισμός**

Ο συνολικός προϋπολογισμός της Δράσης ανέρχεται σε **160.000.000€.** Ο επιχορηγούμενος προϋπολογισμός κάθε επενδυτικού σχεδίου κυμαίνεται από **80.000€ έως και 400.000€.**

**Ένταση ενίσχυσης**

Τα ποσοστά ενίσχυσης ορίζονται σύμφωνα με τον παρακάτω πίνακα, με δυνατότητα προσαύξησης του ποσοστού ενίσχυσης κατά 10%, εφόσον η επένδυση πραγματοποιηθεί σε απομακρυσμένη ή σεισμόπληκτη ή πυρόπληκτη ή πλημμυροπαθή περιοχή ή μικρά νησιά, και επιπλέον 5% με τη δήλωση κατά την υποβολή της αίτησης χρηματοδότησης στόχου απασχόλησης τουλάχιστον μια (0,2) ΕΜΕ, τον πρώτο χρόνο μετά την ολοκλήρωση της επένδυσης.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Ένταση Ενίσχυσης με βάση τον Κανονισμό Ε.Ε. 1407/2013 (De Minims) | | | | | | | |  |
| **Περιφέρειες** | Δημόσια Επιχορήγηση για μικρές, πολύ μικρές και μεσαίες επιχειρήσεις | Ιδιωτική Συμμετοχή (%) | Πρόσθετο ποσοστό Δημόσιας επιχορήγησης (10%) | Ιδιωτική Συμμετοχή (%) | Πρόσθετο ποσοστό Δημόσιας επιχορήγησης (5%) | Ιδιωτική Συμμετοχή (%) | Πρόσθετο ποσοστό Δημόσιας επιχορήγησης με συνδυασμό | Ιδιωτική Συμμετοχή (%) |
| Για το σύνολο των περιφερειών της χώρας | 45 | 55 | 55 | 45 | 50 | 50 | 60 | 40 |

**Επιλέξιμες δαπάνες**

Η ημερομηνία έναρξης επιλεξιμότητας δαπανών ορίζεται η 18/12/2023.

| **Α/Α** | **Κατηγορία Δαπάνης** | **Ενδεικτικό Μέγιστο Όριο** | **Παρατηρήσεις** |
| --- | --- | --- | --- |
| 1 | Κτίρια, εγκαταστάσεις και περιβάλλον χώρος | Έως 80% του Επιχορηγούμενου Προϋπολογισμού |  |
| 2 | Μηχανήματα – Εξοπλισμός | Έως 100% του Επιχορηγούμενου Προϋπολογισμού | Δαπάνες για ψηφιακό Εξοπλισμό γραφείου, έως 10.000€  Δαπάνες για Λοιπός Εξοπλισμός επιχείρησης έως 10.000€ |
| 3 | Μεταφορικά μέσα (υποχρεωτικά ηλεκτρικά) | Έως 50.000€ |  |
| 4 | Δαπάνες Λογισμικού | Έως 10.000€ |  |
| 5 | Υπηρεσίες προμήθειας/ χρήσης λογισμικού υπό καθεστώς «ως υπηρεσία» | Έως 5.000€ |  |
| 6 | Πιστοποίηση Συστημάτων Διασφάλισης Ποιότητας Και Περιβαλλοντικής Διαχείρισης | Έως 3.000€ |  |
| 7 | Μελέτες – Συμβουλευτικές υπηρεσίες | Έως 30.000€ | Δαπάνες για συμβουλευτικές και ισοδύναμες υποστηρικτικές υπηρεσίες χρησιμοποιούμενες αποκλειστικά για την πράξη έως 3.000€  Δαπάνες για την υποβολή και διαχείριση επενδυτικού σχεδίου έως 10.000€ |
| 8 | Δαπάνες Προβολής, Προώθησης & Δικτύωσης | Έως 10.000€ |  |
| 9 | Έμμεσες δαπάνες | 7% επί των επιλέξιμων άμεσων δαπανών του επενδυτικού σχεδίου |  |

Το άθροισμα του Π/Υ των επιλέξιμων δαπανών στις Κατηγορίες δαπάνης με α/α (1) και (2) ανωτέρω θα πρέπει υποχρεωτικά να είναι μεγαλύτερο ή ίσο του 50% του επιχορηγούμενου Π/Υ του επενδυτικού σχεδίου. Η απαίτηση αυτή θα πρέπει να τηρείται και κατά το στάδιο της έγκρισης, καθώς και της έγκρισης των τροποποιήσεων του επενδυτικού σχεδίου.

**Κριτήρια Βαθμολόγησης Δικαιούχου**

A. ΟΜΑΔΑ ΚΡΙΤΗΡΙΩΝ (ΒΑΡΥΤΗΤΑ ΟΜΑΔΑΣ ΚΡΙΤΗΡΙΩΝ 65%)

* Α.1 Επαγγελματική Εμπειρία εταίρων / μετόχων της επιχείρησης (Συντελεστής κριτηρίου 5%)
* Α.2 Σπουδές σχετικές με την δραστηριότητα της επένδυσης (Συντελεστής κριτηρίου 5%)
* Α.3 Εξασφάλιση ιδιωτικής συμμετοχής Επενδυτικού Σχεδίου (Συντελεστής κριτηρίου 75%)
* Α.4 Συνέπεια με την Εθνική Στρατηγική Έξυπνης Εξειδίκευσης 2021-2027 (Συντελεστής κριτηρίου 15%)

Β. ΟΜΑΔΑ ΚΡΙΤΗΡΙΩΝ (ΒΑΡΥΤΗΤΑ ΟΜΑΔΑΣ ΚΡΙΤΗΡΙΩΝ 35%)

* Β.1 Περιγραφή του Επενδυτικού Σχεδίου (Συντελεστής κριτηρίου 32%)
* B.2. Βιωσιμότητα του επενδυτικού σχεδίου (Συντελεστής κριτηρίου 33%)
* Β.3 Χρονοδιάγραμμα υλοποίησης του Ε/Σ (Συντελεστής κριτηρίου 15%)
* Β.4 Ωριμότητα επενδυτικού σχεδίου (Συντελεστής κριτηρίου 20%)

**Υποβολή – Αξιολόγηση – Ένταξη – Υλοποίηση**

* Η ημερομηνία έναρξης υποβολών των αιτήσεων υπαγωγής ορίζεται η **Δευτέρα 18 Δεκεμβρίου 2023 και ώρα 15:00**.
* Η ημερομηνία ολοκλήρωσης των υποβολών των αιτήσεων υπαγωγής ορίζεται η**Πέμπτη 29 Φεβρουαρίου 2024 και ώρα 15:00.**
* Η αξιολόγηση των αιτήσεων χρηματοδότησης είναι συγκριτική και αξιολογείται το σύνολο των προτάσεων που έχουν υποβληθεί.
* Η μέγιστη διάρκεια ολοκλήρωσης φυσικού και οικονομικού αντικειμένου δεν μπορεί να υπερβαίνει τους είκοσι τέσσερις (24) μήνες από την ημερομηνία έκδοσης της Απόφασης Ένταξης.

## **Β. Δημοσίευση Δράσης: «Μετάβαση στην καινοτομική, εξωστρεφή και έξυπνη εξειδίκευση**

Στο πλαίσιο του προγράμματος για ΜμΕ «Μετάβαση στην καινοτομική, εξωστρεφή και έξυπνη εξειδίκευση», δικαιούχοι ορίζονται υφιστάμενες, μικρές-πολύ μικρές επιχειρήσεις και μεσαίες επιχειρήσεις που ασκούν οικονομική δραστηριότητα στην Περιφέρεια Κεντρικής Μακεδονίας, υπό τις κάτωθι προϋποθέσεις:

•    Να υποβάλλουν μία και μοναδική αίτηση χρηματοδότησης ανά ΑΦΜ.

•    Να έχουν κλείσει τουλάχιστον δύο (2) πλήρεις διαχειριστικές χρήσεις πριν την ημερομηνία ηλεκτρονικής υποβολής της αίτησης χρηματοδότησης.

•    Το προτεινόμενο επενδυτικό σχέδιο να συνδέεται τεκμηριωμένα με μια Περιφερειακή Απόληξη της Περιφέρειας Κεντρικής Μακεδονίας και οι δαπάνες που θα περιληφθούν σε αυτό να εξυπηρετούν τις περιοχές παρέμβασης της απόληξης.

•    Το προτεινόμενο επενδυτικό σχέδιο να αφορά σε έναν τουλάχιστον από τους επιλέξιμους ΚΑΔ που περιέχονται στην πρόσκληση.

•    Να λειτουργούν νόμιμα διαθέτοντας το κατάλληλο έγγραφο αδειοδότησης, σύμφωνα με την κείμενη νομοθεσία και την ασκούμενη δραστηριότητά τους.

•    Να λειτουργούν αποκλειστικά με μία από τις ακόλουθες μορφές επιχειρήσεων: Ατομική Επιχείρηση, Ο.Ε., Ε.Ε., Ε.Ε. κατά μετοχές, Ε.Π.Ε., Μ.Ε.Π.Ε., Α.Ε., Μ.Α.Ε, Ι.Κ.Ε., Μ.Ι.Κ.Ε., Αστικός Συνεταιρισμός Περιορισμένης Ευθύνης, Αστικός Συνεταιρισμός Απεριόριστης Ευθύνης, Αστικός Συνεταιρισμός Κερδοσκοπικός, Άλλο Νομικό Πρόσωπο Ιδιωτικού Δικαίου Κερδοσκοπικό (Ν.Π.Ι.Δ.), Κοινωνική Συνεταιριστική Επιχείρηση του Ν. 4430/2016 ως ισχύει (ΚΟΙΝ.ΣΕΠ), Κοινωνικός Συνεταιρισμός Περιορισμένης Ευθύνης (ΚΟΙ.Σ.Π.Ε.).

•    Να μην βρίσκονται υπό πτώχευση, εκκαθάριση ή αναγκαστική διαχείριση, και να  μην εκκρεμεί σε βάρος τους ανάκτηση κρατικής ενίσχυσης.

•    Εάν έχουν λάβει ενίσχυση διάσωσης ή αναδιάρθρωσης, να έχουν αποπληρώσει το δάνειο και να έχει λυθεί η Σύμβαση εγγύησης, ή εάν έχουν λάβει ενίσχυση αναδιάρθρωσης αυτή να έχει ολοκληρωθεί

•    Η αίτηση χρηματοδότησης ή μέρος αυτής να μην συγχρηματοδοτείται από εθνικούς ή κοινοτικούς πόρους, και να μην έχει ολοκληρωθεί το φυσικό αντικείμενο της επένδυσης ή να μην έχει υλοποιηθεί πλήρως πριν από την υποβολή της αίτησης χρηματοδότησης.

•    Να πληρούν τις προϋποθέσεις εφαρμογής Καν. Ε.Ε. 1407/2013 De Minimis.

•    Να δεσμευτούν με υπεύθυνη δήλωση του Νόμιμου Εκπροσώπου ότι μέχρι την ολοκλήρωση της δράσης θα μεριμνήσει για τις κατάλληλες παρεμβάσεις έτσι ώστε να διασφαλίζεται η πρόσβαση των ατόμων με αναπηρία (ΑμΕΑ).

•    Η επιχείρηση θα πρέπει να έχει εγγραφεί στο Μητρώο Πραγματικών Δικαιούχων του άρθρου 20 του ν.4557/2018 (Α΄ 139), ως ισχύει.

•    Να μην συστεγάζονται με άλλες επιχειρήσεις.

**ΠΡΟΥΠΟΛΟΓΙΣΜΟΣ ΔΡΑΣΗΣ**

Η συνολική δημόσια ενίσχυση ανέρχεται σε 65.000.000,00 €, και συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) της Ευρωπαϊκής Ένωσης και από Εθνική Συμμετοχή.

**ΜΕΓΙΣΤΗ ΔΙΑΡΚΕΙΑ ΥΛΟΠΟΙΗΣΗΣ**

24 μήνες από την ημερομηνία της απόφασης ένταξης.

**ΧΡΟΝΟΣ ΥΠΟΒΟΛΗΣ**

Από 22 Ιανουαρίου και ώρα 12:00 έως 22 Μαΐου και ώρα 14:00, του έτους 2024.

**ΔΙΑΔΙΚΑΣΙΑ ΑΞΙΟΛΟΓΗΣΗΣ**

Η αξιολόγηση είναι συγκριτική και πραγματοποιείται για το σύνολο των αιτήσεων που θα υποβληθούν.

|  |  |
| --- | --- |
| **Κατώτατος Προϋπολογισμός** | **Ανώτατος Προϋπολογισμός** |
| 60.000,00 € | 400.000,00 € |

Ο προϋπολογισμός του επενδυτικού σχεδίου δεν δύναται να υπερβαίνει το διπλάσιο του υψηλότερου κύκλου εργασιών που επετεύχθη σε μία από τις δύο πλήρεις κλεισμένες διαχειριστικές χρήσεις (2021-2022)

Η ένταση της ενίσχυσης ανέρχεται στο **45%** του προϋπολογισμού της αίτησης χρηματοδότησης

Ως ημερομηνία έναρξης επιλεξιμότητας των δαπανών ορίζεται η **13/12/2023.**

•    Δεν γίνονται αποδεκτές ως επιλέξιμες δαπάνες, πάσης φύσεως παραστατικά αυτοτιμολόγησης (αποδείξεις δαπανών, τιμολόγια αυτοπαράδοσης, κ.α.).

•    Τα αποκτώμενα στοιχεία ενεργητικού πρέπει να είναι καινούρια και αμεταχείριστα

|  |  |  |
| --- | --- | --- |
| **ΕΠΙΛΕΞΙΜΕΣ ΔΑΠΑΝΕΣ** | | |
| **Α/Α** | **ΚΑΤΗΓΟΡΙΕΣ ΔΑΠΑΝΗΣ** | **ΕΠΙΣΗΜΑΝΣΕΙΣ/ΩΡΑ** |
| 1 | Πλήρες Μισθολογικό κόστος Νεοπροσλαμβανόμενου Προσωπικού | Έως 15.000€ - 1 ΕΜΕ |
| 2 | Εξοπλισμός για την προστασία του Περιβάλλοντος και Εξοικονόμηση Ενέργειας |  |
| 3 | Ψηφιακός εξοπλισμός γραφείου |  |
| 4 | Παραγωγικός & Μηχανολογικός Εξοπλισμός |  |
| 5 | Ηλεκτρικά Μεταφορικά Μέσα (επαγγελματικής ή μικτής χρήσης έως εννέα (9) θέσεων) | Έως 50% του Π/Υ έως 50.000€ |
| 6 | Κτίρια, εγκαταστάσεις και περιβάλλον χώρος | Έως 60% του Π/Υ |
| 7 | Κόστος συμβουλευτικών υπηρεσιών που παρέχονται από εξωτερικούς συμβούλους | Έως 6.000€ |
| 8 | Υπηρεσίες προμήθειας/ χρήσης Λογισμικού υπό καθεστώς «Software as a Service», «cloud computing» ή άλλο παρεμφερές αυτού | Έως 20% του Π/Υ |
| 9 | Δαπάνες παροχής υπηρεσιών μελετών ανάπτυξης προϊόντων ή και διεργασιών | Έως 40% του Π/Υ |
| 10 | Πιστοποίηση υπηρεσιών & διαδικασιών σύμφωνα με εθνικά, εναρμονισμένα καθώς και λοιπά ευρωπαϊκά και διεθνή πρότυπα | Έως 3 πιστοποιητικά και έως 3.00 Πιστοποιητικό |
| 11 | Υπηρεσίες Σχεδιασμού Συσκευασίας – Ετικέτας – Branding | Έως 10% του Π/Υ |
| 12 | Πνευματική ιδιοκτησία – Ευρεσιτεχνίες – Μεταφορά τεχνογνωσίας | Έως 40% του Π/Υ |
| 13 | Λογισμικό και δικαίωμα χρήσης (licenses) προγραμμάτων λογισμικού | Έως 60% του Π/Υ |
| 14 | Δαπάνες συμμετοχής ΜΜΕ σε εμπορικές εκθέσεις | Έως 3.000 / έκθεση |
| 15 | Λοιπά έξοδα προβολής – προώθησης και δικτύωσης |  |
| 16 | Έμμεσες δαπάνες | 7% επί των άμεσων δαπανών |

**Τομείς Προτεραιότητας της Εθνικής Στρατηγικής Έξυπνης Εξειδίκευσης S3**

1.  Αγροδιατροφική Αλυσίδα

2.  Βιοεπιστήμες, Υγεία, Φάρμακα

3.  Ψηφιακές Τεχνολογίες

4.  Αειφόρος Ενέργεια

5.  Περιβάλλον & Κυκλική Οικονομία

6.  Μεταφορές & Εφοδιαστική Αλυσίδα

7.  Υλικά, Κατασκευές & Βιομηχανία

8.  Τουρισμός, Πολιτισμός & Δημιουργικές Βιομηχανίες

## **Γ. Παράταση Προθεσμίας Υποβολής Αιτήσεων στη δράση «Produc-e Green» έως την 15η Φεβρουαρίου του 2024**

Ανακοινώθηκε παράταση των υποβολών αιτήσεων για τη δράση «Produc-e Green», η οποία αφορά στην **ενίσχυση επενδυτικών σχεδίων** για την παραγωγή προϊόντων στον τομέα της **πράσινης βιομηχανίας**, με έμφαση στον παραγωγικό κλάδο:

▪ της ηλεκτροκίνησης,

▪ των ανανεώσιμων πηγών ενέργειας,

▪ προϊόντων και αγαθών που προορίζονται για την εξοικονόμηση ενέργειας.

Στόχος της δράσης είναι **η τεχνολογική, παραγωγική, διοικητική και οργανωτική αναβάθμιση**, καθώς και η καινοτόμος και εξωστρεφής ανάπτυξη και μεγέθυνση, με τελικό σκοπό την **ενίσχυση της ανταγωνιστικής θέσης** των παραγωγικών επιχειρήσεων στην εγχώρια και διεθνή αγορά.

Οι επιλεγμένες βιομηχανικές μονάδες στον τομέα **της βιώσιμης κινητικότητας** (όπως ανακύκλωση συσσωρευτών ηλεκτρικών αυτοκινήτων με επαναχρησιμοποίηση πρώτων υλών, όπως λιθίου και κοβαλτίου, σχεδιασμό ηλεκτρικών οχημάτων και σημεία φόρτισης κανονικής ή υψηλής ισχύος), που θα λάβουν στήριξη, θα λειτουργούν πλήρως **με ειδικό τμήμα έρευνας και ανάπτυξης** για καινοτόμα προϊόντα/υπηρεσίες.

Οι δυνητικοί δικαιούχοι της δράσης είναι **νομικά πρόσωπα** που είτε ανήκουν στις ΜΜΕ, είτε στις μεγάλες επιχειρήσεις (με την επιφύλαξη των ειδικότερα οριζόμενων στο κατά περίπτωση εφαρμοστέο ειδικό άρθρο του ΓΑΚ) οι οποίες και θα διαθέτουν κατά την έναρξη του επενδυτικού σχεδίου τουλάχιστον έναν εκ των επιλέξιμων [ΚΑΔ του Παραρτήματος Ι](https://producegreen.gov.gr/files/%CE%A0%CE%B1%CF%81%CE%AC%CF%81%CF%84%CE%B7%CE%BC%CE%B1%20I%20%CE%95%CE%A0%CE%99%CE%9B%CE%95%CE%9E%CE%99%CE%9C%CE%9F%CE%99%20%CE%9A%CE%91%CE%94.pdf) της ΚΥΑ της δράσης, ως κύρια δραστηριότητα.

**Τα Υπαγόμενα Επενδυτικά Σχέδια** θα πρέπει να:

• εμπίπτουν στον τομέα της μεταποίησης,

• περιλαμβάνονται σε συγκεκριμένους ΚΑΔ του Παραρτήματος Ι της ΚΥΑ της δράσης,

• έχουν ολοκληρωμένο χαρακτήρα αρχικής επένδυσης και

• ανήκουν σε μία από τις παρακάτω κατηγορίες:

- Δημιουργία νέας μονάδας.

- Επέκταση της δυναμικότητας υφιστάμενης μονάδας.

- Διαφοροποίηση της παραγωγής μιας μονάδας σε προϊόντα που δεν έχουν παραχθεί ποτέ ή υπηρεσίες που δεν έχουν παρασχεθεί από αυτήν.

- Θεμελιώδης αλλαγή του συνόλου της παραγωγικής διαδικασίας υφιστάμενης μονάδας.

Οι εντάσεις της ενίσχυσης των επενδυτικών σχεδίων καθορίζονται σύμφωνα με τα οριζόμενα άρθρα του ΓΑΚ και **διαφοροποιούνται**, εκτός των άλλων, ανάλογα με το είδος των δαπανών και το μέγεθος της εταιρείας.

Η υποβολή αιτήσεων γίνεται ηλεκτρονικά στο σύστημα Produc-e Green και η ταυτοποίηση χρηστών γίνεται μέσω της υπηρεσίας TaxisNet της ΑΑΔΕ.

Η Δράση «Παραγωγικές Επενδύσεις Πράσινης Οικονομίας - Produc-E Green» **χρηματοδοτείται από το Ταμείο Ανάκαμψης και Ανθεκτικότητας** και υλοποιείται σύμφωνα με τις διαδικασίες και τους όρους που περιγράφονται στην παρούσα και τα Παραρτήματά της. Το αντικείμενο της Πρόσκλησης περιλαμβάνεται στο Υποέργο 1 του Έργου «SUB1. Παραγωγικές Επενδύσεις Πράσινης Οικονομίας και R&D - Produc-E Green» του Εθνικού Σχεδίου Ανάκαμψης και Ανθεκτικότητας, το οποίο έχει ενταχθεί στο Ταμείο Ανάκαμψης και Ανθεκτικότητας με βάση την υπό στοιχεία 71251 ΕΞ 2023/08.05.2023 απόφαση ένταξης.

Η δημόσια δαπάνη της πρόσκλησης ανέρχεται σε **199.700.000 ευρώ** και χρηματοδοτείται από το Ταμείο Ανάκαμψης και Ανθεκτικότητας για την περίοδο 2023-2025.

1. **ΘΕΜΑΤΑ MARKETING, ΕΜΠΟΡΙΟΥ, ΕΠΙΧΕΙΡΗΜΑΤΙΚΟΤΗΤΑΣ, ΣΤΡΑΤΗΓΙΚΟΥ ΣΧΕΔΙΑΣΜΟΥ ΚΑΙ ΑΝΑΠΤΥΞΗΣ ΑΓΟΡΩΝ**

## **Α. Τοποθέτηση - positioning - προϊόντος ή υπηρεσίας στην αγορά**

Η τοποθέτηση αναφέρεται **στη θέση** που μια μάρκα ή ένα προϊόν/υπηρεσία αποκτά στο μυαλό του καταναλωτή σε σχέση με τις ανάγκες του και τα ανταγωνιστικά προϊόντα καθώς και στην απόφαση του marketer να δημιουργήσει μια τέτοια θέση." (Walker C., Boyd H., Larreche J.;1996).

Είτε αναφερόμαστε σε προϊόν είτε σε υπηρεσία Ιδιωτικού ή Δημοσίου Τομέα η τοποθέτηση (positioning) δηλ. αυτή η αντιληπτική διαδικασία ότι «αυτό ανήκει εκεί» σε σχέση με κάτι άλλο ανταγωνιστικό, είναι κάτι εξαιρετικά χρήσιμο σήμερα, ρεαλιστικό και μάλλον αυτόματο στο μυαλό όλων μας.

«Τοποθέτηση είναι η **διαδικασία σχεδιασμού της εταιρικής προσφοράς και εικόνας** έτσι ώστε να κατακτήσει η μάρκα ένα ξεχωριστό μέρος στο μυαλό του στοχευόμενου κοινού. Το τελικό αποτέλεσμα της τοποθέτησης είναι η επιτυχημένη δημιουργία μιας πελατοκεντρικής πρότασης αξίας (proposition value), μιας συγκεκριμένης αιτίας να αγοράσει το κοινό - στόχος το προϊόν» (Kotler, 2000).

Συνεπώς, η τοποθέτηση αφορά όχι στο τι κάνει η επιχείρηση με το προϊόν αλλά το τι κάνει ώστε το προϊόν **να «τοποθετηθεί» στη «σωστή θέση»** στο μυαλό και στην καρδιά του καταναλωτή. Λέγοντας «σωστή θέση» εννοούμε τη θέση που έχει επιλέξει η επιχείρηση στον αντιληπτικό χάρτη όπως αυτός εκφράζει τα δύο βασικότερα κριτήρια / χαρακτηριστικά για τα οποία αγοράζεται το προϊόν. Η τοποθέτηση συνδέει το προϊόν με την **ανάγκη και την επιθυμία** που θέλει να ικανοποιήσει.

Απώτερος σκοπός τις επιχείρησης, είναι **η ανάπτυξη στρατηγικών** ώστε να πειστούν οι καταναλωτές ότι το προϊόν της είναι διαφοροποιημένο από τα υπάρχοντα και δυνητικά ανταγωνιστικά προϊόντα. Επομένως, η τοποθέτηση βοηθά τους καταναλωτές στο να εντοπίζουν και να συγκρίνουν τις πραγματικές διαφορές ανάμεσα σε ανταγωνιστικά προϊόντα, έτσι ώστε να μπορούν να επιλέγουν εκείνο το προϊόν που τους προσφέρει μεγαλύτερη αξία (Σιώμκος, 2004). Το τελικό αποτέλεσμα της τοποθέτησης πρέπει να είναι η επιτυχημένη δημιουργία μιας πελατοκεντρικής πρότασης αξίας μιας συγκεκριμένης αιτίας να αγοράσει το κοινό-στόχος το προϊόν» (Kotler, 2000).

Με τον όρο τοποθέτηση (positioning) δεν εννοούμε το χώρο που καταλαμβάνει ένα προϊόν στο ράφι (πράξη που στο μάρκετινγκ λέγεται merchandizing), αλλά την ιδέα (αξία ή ωφέλεια) με την οποία ταυτίζεται μια μάρκα προϊόντος στο νου του καταναλωτή.

H τοποθέτηση ενός προϊόντος επιτυγχάνεται μέσα από τη δημιουργία μιας «πρότασης αξίας» (proposition value) που:

* Διαφοροποιεί ένα προϊόν από τα ανταγωνιστικά του,
* Ικανοποιεί, ως τέτοια, τα αγοραστικά κριτήρια του καταναλωτή και, συνεπώς είναι αληθής,
* Διατυπώνει και επικοινωνεί ξεκάθαρα την ιδιαιτερότητά του.

**Παραδείγματα προτάσεων αξίας:**

* η Mercedes είναι ταυτισμένη με τις έννοιες τις ασφάλειας και της πολυτέλειας.
* η Apple είναι ταυτισμένη με την εξαιρετική ποιότητα των υπολογιστών που παράγει.
* η Levis είναι ταυτισμένη με το design και τη μεγάλη αντοχή των προϊόντων της.

**Στρατηγικές Τοποθέτησης Προϊόντος–Positioning Strategies**:

• Στρατηγικές έναντι του ανταγωνιστή: δηλαδή ανάδειξη εκείνων των χαρακτηριστικών που καθιστούν ένα προϊόν καλύτερο από τα ανταγωνιστικά του – πιο γρήγορο αυτοκίνητο, πιο οικονομικό κ.λπ.

• Στρατηγικές μακριά από τον ανταγωνισμό: δηλαδή ανάδειξη του προϊόντος όχι στη βάση της χρήσης του αλλά σε παρεπόμενες επενέργειές του - π.χ. ένα απορρυπαντικό που δεν μολύνει το περιβάλλον.

• Στρατηγικές ανάδειξης ωφελειών: έμφαση σε κάποιες ιδιότητες του προϊόντος που προσφέρουν ιδιαίτερη ωφέλεια στον καταναλωτή – π.χ. μια οδοντόκρεμα που όχι μόνο καθαρίζει τα δόντια, αλλά συμβάλει στη λεύκανσή τους.

• Στρατηγικές ανάδειξης χαρακτηριστικών: έμφαση σε εκείνα τα φυσικά χαρακτηριστικά ενός προϊόντος που το καθιστούν διαφορετικά από άλλα ανταγωνιστικά: π.χ. απορρυπαντικά Jet με μπλε και πράσινους κόκκους.

• Στρατηγικές χρήσης του προϊόντος: έμφαση στην ιδιαιτερότητα που καθιστά ένα προϊόν ιδιαίτερα πρακτικό – π.χ. ένα καροτσάκι μωρού που σταματάει με ειδικό φρένο.

• Στρατηγικές χρήστη του προϊόντος: έμφαση στα ιδιαίτερα χαρακτηριστικά του χρήστη του προϊόντος – π.χ. τα παπούτσια που είναι ειδικά φτιαγμένα για αθλητές.

# ΘΕΜΑΤΑ ΧΩΡΟΤΑΞΙΑΣ – ΠΟΛΕΟΔΟΜΙΚΑ ΘΕΜΑΤΑ

## **Α. Προαιρετική η υποχρέωση εγκατάστασης δικτύου αερίων καυσίμων**

Ο νέος νόμος 5069/2023 κατέστησε προαιρετική την υποχρέωση εκπόνησης μελέτης φυσικού αερίου σε κάθε νέα οικοδομή για την οποία εκδίδεται οικοδομική άδεια, κατά παρέκκλιση του π.δ. 420/1987 (Α’ 187), περί εγκατάστασης δικτύων αερίων καυσίμων σε οικοδομές.

Στην περίπτωση που μία οικοδομική άδεια έχει εκδοθεί πριν της έναρξη ισχύος του Ν.5069/2023 και υπήρχε υποχρέωση εκπόνησης μελέτης Φ.Α. (συμπεριλήφθηκε στην οικοδομική άδεια) αλλά ο ιδιοκτήτης δεν επιθυμεί την σύνδεση με το δίκτυο Φ.Α., μπορεί να γίνει ενημέρωση της οικοδομικής άδειας (εφόσον βέβαια καλύπτεται η θέρμανση του κτιρίου από άλλη εγκατάσταση π.χ. αντλίες θερμότητας κ.λπ.) και να «αποσυρθεί» η μελέτη Φ.Α.

Για νέες οικοδομικές άδειες που θα εκδοθούν μετά την ισχύ του Ν. 5069/2023:

* Σε περίπτωση που ο ιδιοκτήτης δεν επιθυμεί την εγκατάσταση φυσικού αερίου δεν θα κατατεθεί μελέτη φροντίζοντας όμως για την μελέτη θέρμανσης με άλλο μέσο (π.χ. αντλίες θερμότητας) εφόσον αυτή είναι απαιτητή.
* Σε περίπτωση που ο ιδιοκτήτης επιθυμεί από την υλοποίηση-κατασκευή της οικοδομικής άδειας την σύνδεση με το δίκτυο Φ.Α., κατά το στάδιο έκδοσης της οικοδομικής άδειας ο μηχανικός εκπονεί και καταθέτει την συγκεκριμένη μελέτη, σύμφωνα με τα οριζόμενα στο π.δ. 420/1987. Αφού η μελέτη εγκριθεί από την αρμόδια υπηρεσία αερίου, κατόπιν κατατίθεται στην πολεοδομία.
* Εφόσον έχουμε αναθεώρηση/ενημέρωση οικοδομικής άδειας που επηρεάζει την μελέτη αερίου, εκ νέου ελέγχεται και εγκρίνεται από την υπηρεσία αερίου.

Ο νόμος έρχεται ουσιαστικά να δώσει την δυνατότητα στους πολίτες να αξιοποιήσουν νέα ενεργειακά συστήματα, έτσι ώστε σταδιακά να εναρμονιστούν οι εθνικοί στόχοι με τους στόχους της Ευρωπαϊκής Ένωσης για τη σταδιακή μετατροπή του κτιριακού αποθέματος σε κτίρια μηδενικών εκπομπών.

# ΘΕΜΑΤΑ ΕΠΙΧΕΙΡΗΜΑΤΙΚΩΝ ΠΑΡΚΩΝ (ΕΠ) / ΟΡΓΑΝΩΜΕΝΩΝ ΥΠΟΔΟΧΕΩΝ ΜΕΤΑΠΟΙΗΤΙΚΩΝ & ΕΠΙΧΕΙΡΗΜΑΤΙΚΩΝ ΔΡΑΣΤΗΡΙΟΤΗΤΩΝ (ΟΥΜΕΔ) ΚΑΙ ΕΦΟΔΙΑΣΤΙΚΗΣ

## **Α. Ένταξη είκοσι (20) Βιομηχανικών Πάρκων στο πρόγραμμα χρηματοδότησης του Ταμείου Ανάκαμψης**

Νέα εποχή για την βιομηχανική ανάπτυξη της Ελλάδας, ξεκινάει με την υπογραφή, της ένταξης συνολικά 20 δομών (ΕΠ, ΒΙΠΕ, ΕΠΕ) όλης της Ελληνικής Επικράτειας από την Υφυπουργό Ανάπτυξης κα. Άννα Μάνη - Παπαδημητρίου, στο πρόγραμμα χρηματοδότησης του Ταμείου Ανάκαμψης «Νέα Βιομηχανικά Πάρκα».

Το συνολικό ποσό της χρηματοδότησης ανέρχεται σε **44.216.367,83** € και αφορά υφιστάμενες και νέες περιοχές (ΒΙΠΕ & ΕΠ).

Η Υφυπουργός Ανάπτυξης δήλωσε , *«η υλοποίηση της δράσης θα συμβάλλει καθοριστικά στην ενίσχυση της βιομηχανικής βάσης της χώρας, της επιχειρηματικότητας, αλλά και της απασχόλησης, με αύξηση των θέσεων εργασίας, διαμορφώνοντας παράλληλα ένα πιο πράσινο και ψηφιακά εξελιγμένο βιομηχανικό τοπίο».*

Πιο συγκεκριμένα, στον παρακάτω Πίνακα, παρουσιάζονται οι ΒΙΠΕ και τα ΕΠ που ενταχθήκαν στο Πρόγραμμα, καθώς και το ποσό της κρατικής επιχορήγησης που εξασφάλισαν, μέσω των επιχειρηματικών σχεδίων που κατατέθηκαν:

*Πίνακας 1: ΕΠ & ΒΙΠΕ που εντάσσονται στο Πρόγραμμα «Νέα Βιομηχανικά Πάρκα» του ΤΑΑ*

| **α/α** | **ΕΑΝΕΠ / ΦΟΡΕΑΣ** | **ΕΠ** | **Επιχορήγηση ( € )** |
| --- | --- | --- | --- |
| **1** | ΕΤΒΑ ΒΙΠΕ ΑΕ | ΑΛΕΞ/ΠΟΛΗ | 2.335.500,00 |
| **2** | ΕΤΒΑ ΒΙΠΕ ΑΕ | ΔΡΑΜΑ | 473.370,00 |
| **3** | ΕΤΒΑ ΒΙΠΕ ΑΕ | ΗΡΑΚΛΕΙΟ | 1.796.000,00 |
| **4** | ΕΤΒΑ ΒΙΠΕ ΑΕ | ΘΕΣΣΑΛΟΝΙΚΗ | 7.565.250,00 |
| **5** | ΕΤΒΑ ΒΙΠΕ ΑΕ | ΙΩΑΝΝΙΝΑ | 1.005.000,00 |
| **6** | ΕΤΒΑ ΒΙΠΕ ΑΕ | ΚΑΒΑΛΑ | 685.000,00 |
| **7** | ΕΤΒΑ ΒΙΠΕ ΑΕ | ΚΑΡΔΙΤΣΑ | 150.000,00 |
| **8** | ΕΤΒΑ ΒΙΠΕ ΑΕ | ΚΟΜΟΤΗΝΗ | 2.387.358,00 |
| **9** | ΕΤΒΑ ΒΙΠΕ ΑΕ | ΛΑΜΙΑ | 683.500,00 |
| **10** | ΕΤΒΑ ΒΙΠΕ ΑΕ | ΛΑΡΙΣΑ | 2.256.500,00 |
| **11** | ΕΤΒΑ ΒΙΠΕ ΑΕ | ΜΕΛΙΓΑΛΑΣ | 160.000,00 |
| **12** | ΕΤΒΑ ΒΙΠΕ ΑΕ | ΠΑΤΡΑ | 4.458.250,00 |
| **13** | ΕΤΒΑ ΒΙΠΕ ΑΕ | ΠΡΕΒΕΖΑ | 266.000,00 |
| **14** | ΕΤΒΑ ΒΙΠΕ ΑΕ | ΣΕΡΡΕΣ | 365.000,00 |
| **15** | Α’ ΒΕΠΕ ΒΟΛΟΥ | Κύρια Βόλου | 830.565,04 |
| **16** | Βιοτεχνολογικό Πάρκο Κορινθίας Α.Ε. | ΕΠ/ΒΙΠΕ Κορίνθου | 7.865.129,36 |
| **17** | ΒΙ.ΠΑ.Σ.Α.Ε. | ΕΠ/ΒΙΠΕ Σχιστού | 257.528,32 |
| **18** | ΔΙ.ΒΙ.ΠΕ.Κ. Α.Ε. | ΒΙΠΕ Κιλκίς | 316.762,51 |
| **19** | Ε.ΑΝ.Ε.Π. ΑΛΜΥΡΟΣ Μ.Α.Ε. | ΕΠ Αλμυρού Μαγνησίας | 1.652.154,60 |
| **20** | Ε.ΑΝ.ΕΠ. Ο.Α. Α.Ε | ΕΠΕ Οινοφύτων Ασωπού | 8.707.500,00 |
|  |  | **ΣΥΝΟΛΟ:** | **44.216.367,83** |

Οι Φορείς διαχείρισης των ΕΠ / ΒΙΠΕ που εντάχθηκαν, έχουν την δυνατότητα εκσυγχρονισμού και αναβάθμισης των υπηρεσιών τους, μέσω της επιχορήγησης που εξασφάλισαν, καθώς το πρόγραμμα επικεντρώνεται στην χρηματοδότηση επενδύσεων για τους παρακάτω τομείς:

* τις υποδομές για την ίδρυση νέου τύπου «έξυπνων» βιομηχανικών περιοχών (συμπεριλαμβάνεται και το κόστος απόκτησης γης με βάση τους περιορισμούς που θα εξειδικευθούν στην προκήρυξη του προγράμματος)
* τις υποδομές για την χρήση ανανεώσιμων πηγών ενέργειας
* τις υποδομές ορθής και βιώσιμης διαχείρισης των υδάτινων πόρων
* τις υποδομές ορθής και βιώσιμης διαχείρισης των αποβλήτων και ιδίως των υγρών αποβλήτων τις υποδομές για την προαγωγή της ηλεκτροκίνησης.

Το έργο υλοποιείται στο πλαίσιο του Εθνικού Σχεδίου Ανάκαμψης και Ανθεκτικότητας «Ελλάδα 2.0» με τη χρηματοδότηση της Ευρωπαϊκής Ένωσης –NextGenerationEU.

# ΘΕΜΑΤΑ ΔΙΟΙΚΗΣΗΣ, ΟΡΓΑΝΩΣΗΣ ΚΑΙ ΑΝΑΠΤΥΞΗΣ ΕΠΙΧΕΙΡΗΣΕΩΝ ΚΑΙ ΦΟΡΕΩΝ

## **Α. Περιγραφή νέων επενδύσεων VISION 2025 στις βιομηχανικές εγκαταστάσεις Ασπροπύργου**

**Εγκατάσταση Νέου Εναλλάκτη Packinox στη μονάδα U-3300 CCR**

O στόχος της επένδυσης είναι η αντικατάσταση των υφιστάμενων εναλλακτών τύπου Texas Tower M-3301 A/B με νέο εναλλάκτη state of the art τεχνολογίας τύπου Packinox. Η σύγχρονη τεχνολογία Packinox επιτυγχάνει μεγαλύτερη εξοικονόμηση ενέργειας μέσω της μείωσης του Hot Approach και εφαρμόζεται πλέον σε όλες τις νέες μονάδες CCR που σχεδιάζει η Axens, που είναι ο licensor της μονάδας U-3300. Πρόκειται για κατακόρυφο εξοπλισμό (με συνολικό ύψος περίπου 20 μέτρα και βάρος άδειο 74 tn)., που αποτελείται από bundles εναλλαγής θερμότητας τοποθετημένα εντός ενός pressure vessel, ο οποίος θα τοποθετηθεί σε νέο structure που κατασκευάζεται εντός των ορίων της μονάδας. Το έργο βρίσκεται σε εξέλιξη με την κατασκευή του εναλλάκτη να αναμένεται να ολοκληρωθεί εντός του Q2 2024, ενώ ο εναλλάκτης εκτιμάται ότι θα μπει σε λειτουργία στο General Shut Down του διυλιστηρίου που προγραμματίζεται για το 2025.

**Energy Conservation Projects**

Ο στόχος της επένδυσης είναι η εξοικονόμηση ενέργειας και μείωσης εκπομπών CO2  στις υφιστάμενες μονάδες U-2100 (απόσταξης αργού) και U-2200 (αποθείωσης νάφθας). Η εξοικονόμηση ενέργειας επιτυγχάνεται μέσω μείωσης κατανάλωσης καυσίμων και ατμού που θα επιτευχθεί με την τοποθέτηση νέων εναλλακτών στο pre-heat train της U-2100 (τύπου Compabloc και Shell &Tube) και στο Overhead stream (τύπου Compabloc) για την προθέρμανση της τροφοδοσίας του N-2201. Το έργο βρίσκεται σε φάση σχεδιασμού ενώ η εκτιμώμενη ημερομηνία ολοκλήρωσής του είναι εντός του SD 2025.

**CoGen Plant**

Ο στόχος της επένδυσης είναι η προμήθεια και εγκατάσταση 2 νέων cogeneration plants με στόχο την ενίσχυση της αυτονομίας της εγκατάστασης σε ηλεκτρική ενέργεια. Πρόκειται για δύο νέες GTs (GT4 & GT5) με HRSGs και νέο LPG Vaporizer, οι οποίες θα έχουν τη δυνατότητα να μηδενίσουν την εισαγωγή ηλεκτρικής ενέργειας από το δίκτυο και θα επιτρέψουν την κατάργηση μίας εκ των παλαιών GTs και των δύο παλαιών Λεβήτων (Γ’ και Δ’). Το έργο αυτό που έχει σαν στόχο την ενεργειακή αυτονομία της εγκατάστασης, είναι σε εξέλιξη, και συγκεκριμένα στη φάση της επιλογής προμηθευτή για τον κύριο εξοπλισμό (GTs, HRSG) ενώ παράλληλα προχωράει ο βασικός σχεδιασμός του interconnecting τμήματος. Η εκτιμώμενη ημερομηνία ολοκλήρωσης του έργου είναι εντός 1Q 2026. Η νέα μονάδα των 2 GTS θα εγκατασταθεί εντός του διυλιστηρίου και η εκτιμώμενη έκταση που απαιτείται είναι μεγαλύτερη από 3500m2.

**Plastic Recycle - Ανακύκλωση Πλαστικών Απορριμμάτων**

Ο στόχος της επένδυσης είναι η κατασκευή νέας μονάδας πυρόλυσης πλαστικών απορριμμάτων εντός των εγκαταστάσεων του διυλιστηρίου για την παραγωγή ελαίου πυρόλυσης, το οποίο θα οδηγείται στην υφιστάμενη μονάδα FCC για την παραγωγή ανακυκλωμένου πολυπροπυλενίου. Συγκεκριμένα, θα παραλαμβάνεται προκατεργασμένο μίγμα πλαστικών απορριμμάτων σε μορφή pellets (pretreatment unit) και θα εισάγεται στη νέα μονάδα πυρόλυσης. Το παραγόμενο προϊόν TACOIL, θα τροφοδοτείται στη μονάδα FCC με το VGO (συν-κατεργασία) και το παραγόμενο προπυλένιο της μονάδας, θα περιέχει ανακυκλώσιμο περιεχόμενο. Η τεχνικο-οικονομική αξιολόγηση της επένδυσης είναι σε εξέλιξη για να αποφασιστεί αν θα προχωρήσει η επένδυση στην επόμενη φάση.Η νέα μονάδα προβλέπεται να εγκατασταθεί εντός του διυλιστηρίου και η εκτιμώμενη έκταση που απαιτείται είναι 5600m2.

**Νέα μονάδα Alkylation**

Ο στόχος της επένδυσης είναι η κατασκευή νέας μονάδας Αλκυλίωσης εντός των εγκαταστάσεων του διυλιστηρίου. Η νέα μονάδα θα παράγει βενζίνη (Alkylate, C8) υψηλών οκτανίων (>97 RON) από ελαφριές ολεφίνες (C4=) και ισοβουτάνιο (iC4). Ο στόχος είναι να χρησιμοποιηθεί η νέα τεχνολογία αλκυλίωσης στερεού καταλύτη. Πρόκειται για μία μονάδα που απαιτεί περίπου 5200m² έκταση (εκτός των δεξαμενών).

**Νέα μονάδα παραγωγής SAF**

Βάσει των νέων ευρωπαϊκών κανονισμών, από το 2025 θεσμοθετούνται νέες προδιαγραφές για τα αεροπορικά καύσιμα, βάσει των οποίων ορίζεται η ελάχιστη περιεκτικότητα που πρέπει να περιέχουν σε ανανεώσιμα καύσιμα - Sustainable Aviation Fuel (SAF). Βάσει αυτών, ο στόχος της επένδυσης είναι η κατασκευή μίας νέας μονάδας παραγωγής SAF με επικρατέστερη τεχνολογία παραγωγής την HEFA (Hydrotreated Esters and Fatty Acids) λόγω ωριμότητας τεχνολογίας αλλά και διαθεσιμότητας α ’υλών βιολογικής προέλευσης (Used Cooking Oil). Παράλληλα με την κατασκευή της νέας μονάδας, απαιτείται και κατασκευή μονάδας pre-treatment του UCO. Συνολικά και οι δύο νέες μονάδες εκτιμάται ότι θα απαιτήσουν έκταση μεγαλύτερη από 5000m2. (εκτός των όποιων απαιτούμενων νέων δεξαμενών).

**Συνολικά, οι παραπάνω πρωτοβουλίες που προγραμματίζονται θα μειώσουν τις εκπομπές CO2 της εγκατάστασης σε σχέση με τη σημερινή λειτουργία ενώ το συνολικό ύψος των επενδύσεων εκτιμάται σε πάνω από 400 εκ ευρώ.**

# ΘΕΜΑΤΑ ΥΓΕΙΑΣ & ΑΣΦΑΛΕΙΑΣ ΣΤΗΝ ΕΡΓΑΣΙΑ

## **Α. Ευρωπαϊκή εκστρατεία: Επαγγελματική ασφάλεια και υγεία στην ψηφιακή εποχή**

**Η εκστρατεία 2023 – 2025** **«Ασφαλείς και Υγιείς Χώροι Εργασίας»** του Ευρωπαϊκού Οργανισμού για την Ασφάλεια και την Υγεία στην Εργασία (EU-OSHA), με κεντρικό θέμα την **Επαγγελματική Ασφάλεια και Υγεία στην ψηφιακή εποχή**, ξεκίνησε ήδη. Στόχος της εκστρατείας είναι η ευαισθητοποίηση εργοδοτών και εργαζομένων, της Πολιτείας και άλλων φορέων για την Ασφάλεια & Υγεία στην Εργασία για τις επιπτώσεις των ψηφιακών τεχνολογιών που έχουν αρχίσει εδώ και καιρό να εφαρμόζονται στην εργασία, καθώς και τους τρόπους διαχείρισης των κινδύνων για την Ασφάλεια και Υγεία στην Εργασία που απορρέουν από αυτές.

Παράλληλα επισημαίνεται ότι η εκστρατεία είναι σύμφωνη με την προσέγγιση Vision Zero για την εξάλειψη των θανάτων που σχετίζονται με την εργασία, βασική προτεραιότητα του στρατηγικού πλαισίου της Ευρωπαϊκής Ένωσης για την Υγεία και την Ασφάλεια στην Εργασία 2021-2027 και με τους στόχους της ευρωπαϊκής ψηφιακής στρατηγικής.

**Ψηφιακές τεχνολογίες**

Είναι γεγονός ότι η υιοθέτηση ψηφιακών τεχνολογιών (εξ αποστάσεως εργασία, χρήση ρομπότ, εξωσκελετών, η τεχνητή νοημοσύνη, τα μεγάλου όγκου δεδομένα – big data, το υπολογιστικό νέφος – cloud, οι ψηφιακές πλατφόρμες εργασίας κ.λπ.) στην εργασία και στους χώρους εργασίας, έχει αρχίσει να μετασχηματίζει το τοπίο της εργασίας αναφορικά με τις μεθόδους και τον χρησιμοποιούμενο εξοπλισμό, το πού και το πότε εργαζόμαστε, αλλά και με τα ζητήματα της βελτίωσης της αποδοτικότητας των εργαζομένων και της ίδιας της παραγωγικότητας. Παράλληλα όμως έχει δημιουργήσει και νέες προκλήσεις και κινδύνους για την Επαγγελματική Ασφάλεια και Υγεία.

Η εκστρατεία περιλαμβάνει πέντε τομείς προτεραιότητας, που προσδιορίστηκαν σε έρευνες του Ευρωπαϊκού Οργανισμού συμπεριλαμβανομένης της μελέτης «Επισκόπηση για την Επαγγελματική Ασφάλεια και Υγεία (ΕΑΥ) στην ψηφιακή εποχή», που πραγματοποιήθηκε την περίοδο 2020 – 2023, καθώς και σχετικής μελέτης πρόβλεψης τάσεων για το μέλλον, οι οποίοι είναι:

* εργασία σε ψηφιακές πλατφόρμες,

• αυτοματοποίηση καθηκόντων,

• εξ’ αποστάσεως και υβριδική εργασία,

• διαχείριση εργαζομένων μέσω της Τεχνητής Νοημοσύνης (ΤΝ) και

• ευφυή ψηφιακά συστήματα.

**Εργασία σε ψηφιακές πλατφόρμες**

Ορίζεται ως κάθε αμειβόμενη εργασία που παρέχεται μέσω, σε ή με τη διαμεσολάβηση μιας διαδικτυακής πλατφόρμας. Παραδείγματα: παράδοση τροφίμων (delivery), τεχνίτες (ηλεκτρολόγοι, υδραυλικοί), συντονιστής διαδικτυακού περιεχομένου, προγραμματιστής λογισμικού.

Η εργασία σε ψηφιακές πλατφόρμες εγκυμονεί κινδύνους για την ΕΑΥ, όπως η επαγγελματική απομόνωση και η μοναξιά, η εντατικοποίηση, οι πολλές ώρες εργασίας, η αλγοριθμική διαχείριση, η ψηφιακή παρακολούθηση και η επιτήρηση. Οι εργαζόμενοι σε ψηφιακές πλατφόρμες χαρακτηρίζονται επίσης από έλλειψη ισορροπίας μεταξύ επαγγελματικής και προσωπικής ζωής, που μπορεί να δημιουργήσει εξαιρετικά στρεσογόνες συνθήκες και συνέπειες στην ψυχική υγεία.

**Αυτοματοποίηση καθηκόντων**

Τα προηγμένα, συνεργατικά ρομποτικά συστήματα (cobots) που αλληλοεπιδρούν στενά με τους ανθρώπους, ενσωματώνονται ολοένα και ευρύτερα στους χώρους εργασίας σε όλη την Ευρώπη, παράλληλα με το αντίστοιχο λογισμικό που βασίζεται στην τεχνητή νοημοσύνη (ΤΝ). Υπάρχουν δύο κύριες κατηγορίες συστημάτων, αυτά για την αυτοματοποίηση αφενός των γνωστικών καθηκόντων και αφετέρου των σωματικών καθηκόντων.

**Ευκαιρίες για εργαζομένους και εργοδότες**

Τα προηγμένα ρομποτικά συστήματα που βασίζονται στην ΤΝ προσφέρουν ευκαιρίες για τους εργαζομένους και τους εργοδότες, καθώς μπορούν να εκτελούν τα υψηλού κινδύνου ή τα μη δημιουργικά, επαναλαμβανόμενα καθημερινά καθήκοντα ρουτίνας. Επιπλέον, τα προηγμένα αυτά συστήματα παρέχουν σημαντικές δυνατότητες πρόληψης, όσον αφορά την έκθεση των εργαζομένων σε επικίνδυνα περιβάλλοντα και μπορούν να εξοικονομήσουν χρόνο στους εργαζομένους για συνεχή μάθηση και εξάσκηση ή για την ανάπτυξη της δημιουργικότητάς τους προς όφελος τόσο των ίδιων όσο και των εργοδοτών.

**Προκλήσεις – κίνδυνοι**

Ωστόσο, η απώλεια της επίγνωσης της κατάστασης από τον άνθρωπο, η υπερβολική εξάρτηση ή η πιθανή απώλεια συγκεκριμένων δεξιοτήτων των εργαζομένων , αποτελούν προκλήσεις και δημιουργούν διεπιφάνειες για πιθανούς κινδύνους από την χρήση των συστημάτων αυτών. Μερικά παραδείγματα με συνέπειες στην σωματική υγεία αποτελούν ενδεχόμενες συγκρούσεις μεταξύ ρομπότ και εργαζομένων και η εμφάνιση μυοσκελετικών παθήσεων λόγω επαναλαμβανόμενων κινήσεων κατά την αλληλεπίδραση με τα ρομποτικά συστήματα. Επίσης τα ζητήματα της ψυχικής υγείας αποτελούν αφορμές για προβληματισμό, αναφορικά με παραμέτρους ψυχοκοινωνικών παραγόντων που περιλαμβάνουν την ευημερία/ευζωία, τα κίνητρα, το άγχος και την κόπωση και σχετίζονται με δείκτες υγείας όπως ο απουσιασμός και η παραγωγικότητα. Μεγάλοι κίνδυνοι εγκυμονούνται για τους εργαζομένους όλων των κλάδων εξαιτίας του φόβου απώλειας της θέσης εργασίας, των αρνητικών επιπτώσεων των μετασχηματισμών των θέσεων εργασίας, της έλλειψης εμπιστοσύνης στα συστήματα, καθώς και της πιθανής απώλειας αυτονομίας. Τέλος η απώλεια της ιδιωτικότητας θα μπορούσε να αποτελεί έναν επιπλέον λόγο ανησυχίας, καθώς τα συστήματα που βασίζονται στην ΤΝ συχνά συγκεντρώνουν και αναλύουν δεδομένα.

**Εξ αποστάσεως και υβριδική εργασία**

Ως «εξ αποστάσεως εργασία» ορίζεται οποιοδήποτε καθεστώς εργασίας, κατά το οποίο ο εργαζόμενος εργάζεται από το σπίτι ή γενικότερα εκτός των εγκαταστάσεων του εργοδότη για το μεγαλύτερο μέρος του χρόνου εργασίας ή για ένα μέρος αυτού. Περιλαμβάνει δε τη χρήση ψηφιακών τεχνολογιών (π.χ. προσωπικών υπολογιστών, έξυπνων τηλεφώνων, φορητών υπολογιστών, πακέτων λογισμικού και του διαδικτύου). Ο συνδυασμός της εξ αποστάσεως εργασίας με την εργασία στις εγκαταστάσεις του εργοδότη αναφέρεται επίσης ως υβριδική εργασία. Η τηλεργασία είναι ένας συνηθισμένος τρόπος ορισμού της εργασίας από το σπίτι.

**Κίνδυνοι για τους εργαζόμενους**

Το είδος αυτό εργασίας ενέχει κινδύνους που πηγάζουν από την απομόνωση και την μοναχική εργασία, την εντατικοποίηση, τις πολλές ή ακανόνιστες ώρες απασχόλησης, τη συνεχή διαθεσιμότητα, την απόσπαση από την πραγματικότητα και την ψηφιακή παρακολούθηση και επιτήρηση. Επιπρόσθετα οι συγκρούσεις μεταξύ επαγγελματικής και προσωπικής ζωής μπορεί να έχουν αρνητικό αντίκτυπο στην υγεία και την ευημερία των εργαζομένων, καθώς μπορεί να προκαλέσουν άγχος.

**Διαχείριση εργαζομένων με τη βοήθεια της τεχνητής νοημοσύνης (ΤΝ)**

Σε όλη την Ευρώπη, στους χώρους εργασίας χρησιμοποιούνται όλο και περισσότερο νέα ψηφιακά συστήματα που βασίζονται στην τεχνητή νοημοσύνη (ΤΝ) για τη διοίκηση των εργαζομένων και την οργάνωση της εργασίας τους.

**Σύστημα διαχείρισης εργαζομένων**

Το σύστημα διαχείρισης συγκεντρώνει δεδομένα, συχνά σε πραγματικό χρόνο από τον χώρο εργασίας, τους εργαζομένους και την εκτέλεση των καθηκόντων τους. Αυτά εν συνεχεία τροφοδοτούν ένα σύστημα που βασίζεται στην ΤΝ και λαμβάνει αυτόματες ή ημιαυτόματες αποφάσεις, ή παρέχει πληροφορίες στους υπεύθυνους λήψης αποφάσεων σχετικά με ζητήματα που αφορούν τη διαχείριση των εργαζομένων. Οι αποφάσεις και οι συστάσεις μπορεί να αφορούν τον καθορισμό των βαρδιών εργασίας ή/και τον επιμερισμό των καθηκόντων, την αξιολόγηση της απόδοσης των εργαζομένων, την παρακολούθηση των δραστηριοτήτων τους και την παροχή συστάσεων για τον τρόπο πρόληψης κινδύνων για την υγεία.

**Αλγοριθμική διαχείριση**

Χαρακτηρίζεται από τη χρήση αλγορίθμων για τον επιμερισμό, την παρακολούθηση και την αξιολόγηση των εργασιακών καθηκόντων ή/και για την παρακολούθηση και αξιολόγηση της συμπεριφοράς και της απόδοσης των εργαζομένων. Πραγματοποιείται μέσω των ψηφιακών τεχνολογιών και της (ημι-αυτόματης) εφαρμογής των αποφάσεων. Διαφέρει από τη διαχείριση εργαζομένων που βασίζεται στην ΤΝ καθώς η τελευταία περιλαμβάνει τις αναγκαίες προσομοιώσεις ευφυΐας για την αντιμετώπιση της αβεβαιότητας (π.χ. παρέχοντας διάφορα στοιχεία που βασίζονται στις περιβαλλοντικές αλλαγές), ενώ η φύση της αλγοριθμικής διαχείρισης είναι ντετερμινιστική (δηλαδή, παρέχει πάντοτε τα ίδια εξερχόμενα όταν τροφοδοτείται με τα ίδια εισερχόμενα στοιχεία).

**Οφέλη για επιχειρήσεις και εργαζόμενους**

Ο προγραμματισμός και η διαδικασία επιμερισμού καθηκόντων σε έναν χώρο εργασίας μπορεί να αυτοματοποιηθεί χρησιμοποιώντας συστήματα που βασίζονται σε ΤΝ ή σε αλγόριθμους, όπως η πρόβλεψη των απαιτήσεων των πελατών, έτσι ώστε να μπορεί να προγραμματιστεί η εργασία του αναγκαίου αριθμού ατόμων. Οι επιχειρήσεις ωφελούνται από την χρήση τέτοιων συστημάτων, μέσω της επιτάχυνσης και βελτίωσης της διαδικασίας προγραμματισμού. Επίσης οφέλη υπάρχουν και για τους εργαζόμενους, διότι τους παρέχεται ένα ευέλικτο εργαλείο για τον προγραμματισμός της εργασίας τους.

**Παράγοντες ψυχοκοινωνικού κινδύνου**

Όμως κατά την εφαρμογή τέτοιων συστημάτων εντοπίζονται συχνά παράγοντες ψυχοκοινωνικού κινδύνου, όπως ο περιορισμός ή ακόμη και η εξάλειψη της ικανότητας λήψης αποφάσεων, η μειωμένη αυτονομία και ο έλεγχος στην εκτέλεση των καθηκόντων των εργαζομένων, παράγοντες οι οποίοι μπορούν να προκαλέσουν άγχος. Επίσης, οι οδηγίες που δίδονται σε πραγματικό χρόνο στους εργαζομένους σχετικά με το πώς πρέπει να εκτελέσουν την εργασία τους μπορεί να ασκήσουν πίεση σε αυτούς, ώστε να εργαστούν γρηγορότερα, προκαλώντας εργασιακό άγχος, με αρνητικές επιπτώσεις στη σωματική τους υγεία και ατυχήματα. Οι πρακτικές παρακολούθησης με σκοπό τη συλλογή δεδομένων για τους εργαζομένους μπορεί να έχουν ως αποτέλεσμα να αισθάνονται ότι παραβιάζεται η ιδιωτικότητά τους και ότι παρακολουθούνται διαρκώς, ακόμη και κατά τη διάρκεια του χρόνου που δεν εργάζονται. Η αίσθηση ότι τους παρατηρούν μπορεί να έχει ως αποτέλεσμα οι εργαζόμενοι να ενεργούν αφύσικα, π.χ. να αναγκάζονται να χαμογελούν πάντα ή να καταπιέζουν τα αληθινά τους συναισθήματα, τα χαρακτηριστικά της προσωπικότητας ή τις προτιμήσεις τους για να ευχαριστήσουν τον αλγόριθμο, κάτι το οποίο επίσης μπορεί να προκαλέσει άγχος.

**Ευφυή ψηφιακά συστήματα**

Μια ψηφιακή δυνατότητα που επίσης τυγχάνει εφαρμογής σε πολλούς κλάδους οικονομικής δραστηριότητας είναι τα ευφυή ψηφιακά συστήματα για την παρακολούθηση και τη βελτίωση της Ασφάλειας και της Υγείας των εργαζομένων, όπως ευφυή ΜΑΠ που μπορούν να προσδιορίσουν, για παράδειγμα, τα επίπεδα αερίων, τοξινών, θορύβου και θερμοκρασιών υψηλού κινδύνου.

Υπάρχουν επίσης φορητές συσκευές, δηλαδή μικρές ηλεκτρονικές συσκευές που τις «φοράει» ο εργαζόμενος και έχουν σχεδιαστεί για να αλληλοεπιδρούν με αυτούς. Παραδείγματα τέτοιων φορητών συσκευών είναι αισθητήρες που μπορούν να ενσωματωθούν σε κράνη ή γυαλιά ασφαλείας, αλλά και κινητά ή σταθερά συστήματα που χρησιμοποιούν κάμερες και αισθητήρες (π.χ. δρόνοι – drones που προσεγγίζουν και παρακολουθούν αποτελεσματικά επικίνδυνες περιοχές εργοταξίων) και προστατεύουν τους ανθρώπους που εργάζονται στον οικοδομικό και μεταλλευτικό κλάδο.

Τα εργαλεία εικονικής πραγματικότητας και επαυξημένης πραγματικότητας χρησιμοποιούνται συχνά για εκπαιδευτικούς σκοπούς. Εφαρμογές για έξυπνα κινητά τηλέφωνα, μπορούν να παροτρύνουν τους εργαζομένους να υιοθετούν ασφαλέστερες και υγιέστερες συμπεριφορές. Άλλα συστήματα που βασίζονται στο διαδίκτυο είναι τα προϊόντα λογισμικού παρακολούθησης, δηλαδή εφαρμογές που βασίζονται σε τεχνολογίες Πληροφοριών και Επικοινωνιών ΤΠΕ και ηλεκτρονικά εργαλεία που μπορούν να βοηθήσουν σε περίπτωση ατυχημάτων ή σε κρίσιμες καταστάσεις στην εργασία.

**Θετικές επιδράσεις στην ΕΑΥ**

Οι αναμενόμενες θετικές επιδράσεις στην Επαγγελματική Ασφάλεια και Υγεία είναι η βελτιωμένη συμμόρφωση σε θέματα Επαγγελματικής Ασφάλειας και Υγείας, η αποτελεσματική εφαρμογή μέσω της αναγνώρισης των κινδύνων σε συγκεντρωτικό επίπεδο και περισσότερες ευκαιρίες εκπαίδευσης σε περιβάλλον εικονικής πραγματικότητας.

**Φορητές συσκευές**

Τα συστήματα που βασίζονται σε φορητές συσκευές μπορούν να ανιχνεύσουν πρώιμα σημάδια σωματικής, μυϊκής και πνευματικής κόπωσης, καθώς και το άγχος, την υπνηλία και το χαμηλό επίπεδο εγρήγορσης ή τη μειωμένη ικανότητα λήψης αποφάσεων.

Καθώς συλλέγουν δεδομένα σε πραγματικό χρόνο, επιτρέπουν τη διεξαγωγή ακριβούς αξιολόγησης και μπορούν να αποτρέψουν ατυχήματα προειδοποιώντας τους εργαζομένους. Μπορούν να ανιχνεύσουν σημάδια κόπωσης μέσω του καρδιακού ρυθμού, των αλλαγών στις κινήσεις των ματιών και του κεφαλιού, καθώς και μέσω του ασταθούς χειρισμού του τιμονιού και των φρένων (για τους οδηγούς).

**Κίνδυνοι και προκλήσεις**

Αν και ο σκοπός αυτών των ψηφιακών συστημάτων και τεχνολογιών είναι να βελτιώσουν την Επαγγελματική Ασφάλεια & Υγεία, ενέχουν επίσης διάφορους κινδύνους και προκλήσεις που πηγάζουν κυρίως από το γεγονός ότι τα δεδομένα που συλλέγουν μπορεί μερικές φορές να είναι ανακριβή, περιορισμένα ή να περιέχουν λάθη. Επιπλέον, οι εργαζόμενοι μπορεί να αρχίσουν να βασίζονται υπερβολικά στην τεχνολογία αυτή, η οποία σε κάποιες περιπτώσεις μπορεί να είναι ελαττωματική, αυξάνοντας τον κίνδυνο ατυχημάτων αντί να τον μειώνει. Από την άλλη πλευρά, οι εργαζόμενοι μπορεί να αισθάνονται ότι χάνουν τον έλεγχο των καθηκόντων που εκτελούν. Η εφαρμογή των ψηφιακών τεχνολογιών στην εργασία, που αποτελεί ήδη μια πραγματικότητα, είναι φανερό ότι μπορεί να προσδώσει θετικό πρόσημο στον άνθρωπο, στις επιχειρήσεις και στην οικονομία. Μπορούν όμως να καταστούν παραγωγικές και βιώσιμες, μόνο εάν αξιοποιηθούν με ανθρωποκεντρική προσέγγιση και υπό το πρίσμα της εξασφάλισης της Επαγγελματικής Ασφάλειας και Υγείας, δηλαδή με σωστή διαχείριση των σχετικών νέων και αναδυόμενων κινδύνων και με στρατηγικές που προάγουν και προστατεύουν την Ασφάλεια και την Υγεία των εργαζομένων.